Վերջին ժամանակաշրջանում աշխարհը վկա է դառնում հանցավորության միջազգայնացմանը, ահաբեկչության տարածմանը: Հանցագործության կազմակերպիչները եւ իրականացնողները կարող են գտնվել տարբեր երկրներում, հանցագործը հեշտությամբ կարող է մեկ օրվա ընթացքում մի քանի պետական սահման հատել: Դա ենթադրում է նաեւ իրավապահ մարմինների համաչափ արձագանք: Հանցավորության դեմ պայքարը այլեւս որեւէ երկրի ներպետական գործը չէ: Այդ պայքարի արդյունավետությունն ուղղակիորեն կախված է այլ երկրների հետ ձեր արդյունավետ համագործակցությունից: Ուրախալի է, որ Հայաստանի Հանրապետության դատախազությունը ստեղծում եւ զարգացնում է նման կապեր, ակտիվորեն ներգրավվում է միջազգային տարբեր կառույցներում: